Man vas vir verkragting van sewejarigeArgieffoto ŉ 31-jarige man is in hegtenis geneem in verband met die verkragting van ŉ sewejarige meisie. Kapt. Jackson Manatha, polisiewoordvoerder, het gesê die man is Woensdag aangekeer vir die beweerde verkragting van die meisie op 10 Junie in die GPO- informele nedersetting in Dutywa naby Oos-Londen in die Oos-Kaap. “Toe die verdagte hoor die Dutywa-polisie soek na hom, het hy gevlug,” het Manatha gesê. Die polisie het sedertdien onverpoos na die man gesoek totdat hulle hom opgespoor en in hegtenis geneem het. Die man sal na verwagting Vrydag in die Dutywa-landdroshof verskyn. Manatha het gesê die veiligheid van vroue en kinders is ŉ topprioriteit vir die Oos-Kaapse polisie.